Sri Maharaja Kertanagara (séda taun 1292), inggih punika minangka raja pungkasan ingkang maréntah krajan Singhasari. Masa pamaréntahan Kertanagara kawéntar minangka masa kejayaanipun Singhasari, saha piyambakipun dipunsebut minangka panguwaos Jawa ingkang kapisan ingkang péngin manunggalaken wewengkon Nuswantara. Mantunipun Raden Wijaya, lajeng yasa kraton Majapahit antawis taun 1293 minangka panerus dinasti Singhasari.